ที่ มท 0815.3/ว กรมส่งเสริมการปกครองท้องถิ่น

**ด่วนที่สุด**

ถนนนครราชสีมา เขตดุสิต กทม. ๑๐๓๐๐

ตุลาคม 2563

เรื่อง อนุมัติโอนจัดสรรงบประมาณรายจ่ายประจำปีงบประมาณ พ.ศ. 2563 ไปพลางก่อน งบอำนวยการ (กรม) ให้แก่สำนักงานส่งเสริมการปกครองท้องถิ่นจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายละเอียดประกอบการโอนจัดสรรงบประมาณ จำนวน 1 ชุด

2. แบบรายงานผลการใช้จ่ายงบประมาณฯ จำนวน 1 ชุด

ด้วยกรมส่งเสริมการปกครองท้องถิ่น ได้อนุมัติโอนจัดสรรงบประมาณรายจ่ายประจำปีงบประมาณ พ.ศ. 2563 ไปพลางก่อน งบอำนวยการ (กรม) ให้แก่สำนักงานส่งเสริมการปกครองท้องถิ่นจังหวัด เพื่อเป็นค่าใช้จ่ายรายจ่ายประจำ และค่าสนับสนุนการปฏิบัติงานตามภารกิจพื้นฐาน รายละเอียดตามสิ่งที่ส่งมาด้วย 1

เพื่อให้การบริหารงบประมาณรายจ่ายประจำปีงบประมาณ พ.ศ. 2563 ไปพลางก่อน มีประสิทธิภาพ จึงขอให้แจ้งสำนักงานส่งเสริมการปกครองท้องถิ่นจังหวัดเบิกจ่ายงบประมาณให้เป็นไปตาม รหัสงบประมาณ และรหัสกิจกรรมหลักอย่างเคร่งครัด กรณีมีหนี้ค้างชำระค่าสาธารณูปโภคให้นำงบประมาณไปชำระหนี้เป็นลำดับแรกก่อน แล้วรายงานผลการใช้จ่ายให้กรมส่งเสริมการปกครองท้องถิ่นทราบผ่านทาง e-mail : bg0810.3@hotmail.com ภายในวันที่ 5 ของทุกเดือน รายละเอียดตามสิ่งที่ส่งมาด้วย 2 แล้วส่งหนังสือยืนยันตามมาภายหลังต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานวิเคราะห์งบประมาณ

โทร. ๐ ๒๒๔๑ ๙๐๐๐ ต่อ 4122

โทรสาร 0 2243 0656

ผู้รับผิดชอบ นางสาวรพินพร รุ่งเกต

โทร. 08 1486 5202